
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE privind aprobarea bugetului de venituri şi cheltuieli pentru anul 2018 al SC Societatea de Transport Public Timişoara SA

1. Descrierea situatiei actuale


Prin adresa cu nr. RE2018-000397/14.02.2018 SC Societatea de Transport Public Timişoara SA a solicitat promovarea unui proiect de hotărâre pentru aprobarea bugetului de venituri şi cheltuieli pentru anul 2018. Bugetul de venituri şi cheltuieli pentru 2018 al SC Societatea de Transport Public Timişoara SA a fost aprobat de Consiliul de Administrație al STPT prin Hotărârea nr. 22/06.02.2018 şi de către Adunarea Generală a Asociaţilor prin Hotărârea nr. 1/19.02.2018.

În proiecţia bugetului pe anul 2018 si estimarile pentru anul  2019 si 2020, s-a tinut cont de principalele prevederi ale actelor normative in vigoare (O.G.26/2013 privind intarirea disciplinei financiare la nivelul unor operatori economici la care statul sau unitatile administrativ- teritoriale sunt actionari unici sau majoritari sau detin direct sau indirect o participatie majoritara; OUG 109/2011 privind guvernanta corporativa; prevederile Legii nr.2/ 03 ianuarie 2018 a  bugetului de stat pe anul 2018, Legea nr. 227/2015 privind Codul fiscal, OMFP 1802/2014 pentru aprobarea Reglementarilor contabile privind situatiile financiare anuale individuale si situatiile financiare anuale consolidate, prevederile Contractului colectiv de munca  in vigoare etc).


La estimarea indicatorilor economico-financiari pentru anul 2018, s-au avut in vedere si prevederi ale hotararilor emise de Consiliul Local al Municipiului Timişoara.

2. Schimbari preconizate și rezultate așteptate


Bugetul de venituri si cheltuieli reprezinta un instrument de programare si analiza pe termen mediu al activitatii economico- financiare, urmarind asigurarea echilibrului financiar, asigurarea resurselor financiare necesare pentru îndeplinirea obligaţiilor, atât din punct de vedere dimensional, cât şi in structura, pe fiecare categorie de venituri şi cheltuieli . 

Proiectul de buget are prevazute ca obiective principale:  generarea de profit pentru acoperirea pierderilor din anii precedenti, onorarea obligaţiilor si angajamentelor asumate si diminuarea datoriilor restante, precum şi reducerea volumul creanţelor restante.


Propunerea de buget de venituri si cheltuieli pe anul 2018 s-a efectuat pe baza principiului  continuitatii activitatii, in conditii de eficienta economica in dimensionarea resurselor necesare finantarii intregii activitati.

In conformitate cu art. 9 , din HCL 271/28.07.2017 este preluat in totalitate, de catre noua societate, personalul angajat al Regiei Autonome de Transport Timisoara cu Organigrama, Stat de functii, Regulamentul de Organizare si Functionare si Regulament intern aprobate prin Hotararea Consiliului de Administratie nr. 152/17.07.2017, cu mentinerea tuturor drepturilor si obligatiilor avute prin Contractul Individual de Munca si Contractul Colectiv de Munca inregistrat la ITM Timis sub nr. 72/03.04.2017, in vigoare la data transformarii. Numărul de posturi conform organigramei si statului de functii aprobate prin Consiliul de Administratie 152/17.07.2017, este de 1304 .
3. Alte informatii - Nu este cazul.
4. Concluzii
Consider necesar și oportun  aprobarea proiectului de hotărâre privind aprobarea bugetului de venituri şi cheltuieli pentru anul 2018 al SC Societatea de Transport Public Timişoara SA.

